Kaja Kärner

Kaja Kärner (sündinud 5. septembril 1953 Tallinnas) on eesti raadioajakirjanik.

Haridustee
Ta on lõpetanud Tallinna 46. Keskkooli. Tartu Riikliku Ülikooli lõpetas ta filoloogi-toimetajana ning ajakirjanduse vallas on ta end koolitanud kursustel nii kodu- kui ka välismaal. 

Töö Eesti Raadios
1973. aastal osales Kaja Kärner Eesti Raadio teadustajate konkursil. Valituks osutusid tema ja Uno Kaupmees. Pärast konkurssi olid tema raadiotöö juhendajateks Aksel Küngas, Elfriede Ilves, Aino Ripus, Endel Padrik jt. Esimene töökoht oli Kaja Kärneril raadiofonoteegis, teadustajana töötas ta aastatel 1981–1992, seejärel ka toimetajana. 1996. aastast on ta ametis ühiskonnaelusaadetes.Kaja Kärner nõuab eneselt raadios erapooletust. postimees.ee, 5. september 2005.

Poliitika- ja päevakajalisi teemasid käsitleb ta Vikerraadio "Reporteritunnis", samuti osaleb hommikustel vestlustel "Vikerhommikus". Kaja Kärneri saadete loetelu ja teemade ring on olnud väga lai, siia kuuluvad autorisari Kajalood", "Aiatark", "Uudis+", "Keskkööprogramm", "Argipäev", "Muusikaline tund", "Tegija" jt.Kuldmikrofon 2023 laureaat on Kaja Kärner. info.err.ee, 18. detsember 2023.

2012. aasta algul oli raadioeetris Kärneri toimetatud viieosaline saatesari "Stereoraadio. Katsesaatest raadiokanalini", mis tähistas 50 aasta möödumist esimesest stereofoonilisest katsesaatest Eesti Raadios (ühtlasi ka terves tollases Nõukogude Liidus).

Tsitaadid
Margus Allikmaa: "Kaja Kärner on säilitanud huvi ja avatuse vist pea kõigi eluvaldkondade suhtes ja tema multiteemalisus ei päädi hetkekski ebaprofessionaalsusega. Alati valdab ta teemat ja tema küsimused peidavad sügavamaid teadmisi või vähemalt paremat ettevalmistust kui paljudel saatekülalistel."

Kaja Kärner: "Mulle tundub, et see on niisugune üks pikk tööpäev olnud. Ma olen teinud just nagu ühte pikka saadet, kus kogu aeg vahelduvad esinejad, vahelduvad teemad, aga mille põhitõde või põhisõnum on vahendada elu kuulajale ..."Kaja Kärner: see kõik on olnud üks pikk tööpäev. 60pluss.postimees.ee, 19. detsember 2016.

Muud
Kärner on olnud ka Raadio Vaba Euroopa lepinguline autorKaja Kärner pälvis Valdo Pandi nimelise ajakirjanduspreemia, Vikerraadio, 31. mai 2013.

2016. aastal oli Kaja Kärner Eesti hüdrograafialaeva Kaja ristiemaks."Galerii: Vikerraadio saatejuht Kaja Kärner on VTA uue aluse "Kaja" ristiema" ERR menu, 25. aprill 2016

Tunnustus
2012 – Hea Sõna auhind
2013 – Valdo Pandi nimeline ajakirjanduspreemia
2017 – Valgetähe V klassi teenetemärk
2019 – Selge Kõneleja auhindSelged kõnelejad 2021 Eesti Vaegkuuljate Liit, 11. jaanuar 2022
2023 – KuldmikrofonKuldmikrofoni pälvis Kaja Kärner, ERR, 18.12.2023

Viited

Välislingid
 Helina Piip. Näidenditest luuleni: Vikerraadio toimetaja Kaja Kärner räägib oma lemmikraamatutest. ohtuleht.ee/naine, 7. oktoober 2022.
 Sulev Oll. "50 aastat raadiotööd: Kaja Kärneri nimi on juba kvaliteedimärk!" maaleht.delfi.ee, 14. august 2023.

Kategooria:Eesti raadioajakirjanikud
Kategooria:Valgetähe V klassi teenetemärgi kavalerid
Kategooria:Sündinud 1953